cyanic-selkie/wikianc huggingface dataset:
Joakim Terentjef
Noituussyyte ja käräjät
Tilanne kärjistyi erään seurakuntalaisen, vouti Jefim Simonoffin syyttäessä Terenjefiä noituudesta. Simonoffin mukaan Terentjef olisi tarjoutunut opettamaan taikakeinoja hänen pojalleen, ja Simonoffin kieltäydyttyä oli sokeuttanut pojan. Asian johdosta Terentjef haastettiin 1642 Kurkijoen talvikäräjille. Hän puolustautui väittämällä, että koko syyte johtui hänen opetustyöstään ja kääntymyksestään luterilaiseen uskoon. Väite ei herättänyt lautamiehissä toivottua vastakaikua: Terentjef tuomittiin kuolemaan noituudesta.
Juha (vuoden 1956 elokuva)
Juha on Toivo Särkän vuonna 1956 ohjaama suomalainen värielokuva. Se pohjautuu Juhani Ahon samannimiseen romaaniin vuodelta 1911. Tarinassa Juha ja Marjan ovat solmineet järkiavioliiton. Vilkkusilmäinen Shemeikka saapuu kaupantekoon Juhan kanssa ja viettelee Marjan.
CISV
right|thumb|CISV:n logo|240px CISV (alun perin Children’s International Summer Villages) on sitoutumaton vapaaehtoisvoimin toimiva globaalikasvatusjärjestö. CISV järjestää paikallista, kansallista ja kansainvälistä toimintaa.
Marina Markevitš
Marina Markevitš (s. 12. elokuuta 1986) on valkovenäläinen naispainija.
Mircea Geoană
Geoană valittiin huhtikuussa 2005 sosiaalidemokraattisen puolueen (Partidul Social Democrat) johtoon puoluekokouksessa Bukarestissa. Hänen valintaansa pidettiin tappiona puolueen perustajalle ja entiselle johtajalle Ion Iliesculle. Geoanăn lupauksen ottaa unkarilaisen vähemmistön puolue RMDSz mukaan hallitukseen on uskottu vaikuttaneen Năstasen tappioon vuoden 2004 presidentinvaaleissa Traian Băsesculle äärinationalistien siirtyessä kannattamaan häntä.
GrimneMUD
GrimneMUD on yksi vanhimmista edelleen pyörivistä DikuMUD-peleistä. Teemaltaan se on tyypillistä fantasiamaailmaan sijoittuvaa hack and slashia; "vakavaa" roolipelaamista pelissä ei juurikaan ole. Grimne on perustettu huhtikuussa 1991, ja fyysisesti se on käytännössä aina sijainnut Norjassa.
Veganismi
Vegaaninen ruokavalio on suhteellisen uusi asia, koska sen pitkäaikainen noudattaminen tuli mahdolliseksi vasta elimistössä metyylikobalamiiniksi muuntuvan syanokobalamiinin (B12-vitamiini) valmistuksen keksimisen myötä. Pitkäaikainen vegaaniruokavalio saattaa johtaa jopa kuolemaan ilman kyseisen ravintolisän nauttimista. Vegaaniruokavaliota saatetaan joutua täydentämään myös muilla lisäravinteilla, kuten esimerkiksi seleenillä ja D-vitamiinilla.
Yleisyys
Yhdysvaltain väestöstä oli vuonna 2018 vegaaneja kolme prosenttia. Ison-Britannian väestössä oli saman verran vegaaneja vuonna 2022.
Terveysvaikutukset
Oikein koostettu ja B12-vitamiinilla täydennetty vegaaninen ruokavalio on Yhdysvaltain, Australian , Britannian , Kanadan ja Uuden-Seelannin terveysviranomaisten mukaan terveellinen, ja sopii kaikkiin elämänvaiheisiin.
Vegaanisen ruokavalion suurimpana etuna on pidetty sitä, ettei se sisällä tyydyttynyttä eläinrasvaa.
Sydän- ja verisuonitaudit
Perunassa, monissa pavuissa ja ruisleivässä on runsaasti kaliumia, joka saattaa alentaa verenpainetta.
Sydämen toiminta
Vegaaniurheilijoilla on todettu olevan kaikkiruokaisiin verrattuna erilainen sydämen rakenne ja parempi sydämen systolinen ja diastolinen toiminta. Lisäksi kasvisruokavalion noudattaminen alentaa veren viskositeettia eli tekee verestä juoksevampaa. Samalla verisuonten seinämistä tulee joustavampia, mikä mahdollisesti osaltaan tehostaa työskentelevien lihasten hapensaantia). Teoriassa nämä vaikutukset voisivat edistää suorituskykyä veren ja hapen kulkeutuessa työskenteleviin lihaksiin tavallista tehokkaammin.
Risto Tuominen (pesäpalloilija)
Tuominen lopetti uransa pääsarjatasolla ensimmäisen kerran 1993, mutta hänet kutsuttiin vielä seitsemän vuoden tauon jälkeen vuonna 2001 edustamaan Kankaanpään Mailaa loppukaudeksi 2001. Näin Tuomisesta tuli ainoita pesäpalloilijoita lajin historiassa, jotka ovat pelanneet pääsarjatasolla neljällä eri vuosikymmenellä. Tuominen on myös ensimmäinen "tangomarkkinahatun" saanut pelaaja (1+3) ja "tusinan tuhooja" -mailan saanut pelaaja (12 kärkilyöntiä yhdessä pelissä (9 vuoroa)).
Antti Muurinen
Maajoukkueessa (2000–2005)
Vuonna 2000 Muurisen seuraava haaste oli astua Suomen maajoukkueen uudeksi päävalmentajaksi. Muurinen loikin joukkueelle iloisen, hyökkäävän pelitavan ja sen ansiosta joukkue yllättikin monia huippujoukkueita. Suomen MM-karsintalohko (Saksa, Englanti, Kreikka ja Albania) oli kuitenkin kova ja Suomi jäi siinä kolmanneksi. Lupaavat esitykset saivat kuitenkin monet odottamaan seuraavista karsinnoista lopputurnauspaikkaa.
Italian kansanpuolue (1919)
Kristillisdemokraattisen puolueen (DC) perustivat vuonna 1943 PPI:n entiset johtajat eräiden muiden katolisten järjestöjen tuella.
Adolf Galland
Nuoruus
Galland oli nelilapsisen perheen toinen lapsi. Hän harrasti jo kouluaikanaan ensin lennokkeja ja sitten liitokoneita; näillä virallisesti rohkaistuilla harrastuksilla pystyttiin kiertämään Versailles’n rauhansopimuksen määräyksiä ja kouluttamaan lentäjiä. Myös kaksi hänen veljistään oli sotilaslentäjiä: Paul Galland kaatui vuonna 1942 ja Wilhelm-Ferdinand ”Wutz” Galland vuonna 1943.
Kategorinen imperatiivi
Kant muotoili kategorisen imperatiivin useilla tavoin:
Looginen empirismi
Looginen empirismi on filosofian suuntaus, jonka mukaan todellisuutta koskevan tiedon tulee perustua kokemukseen ja havaintoihin.
Kolme pääteesiä
Mielekkyysteesi kuului seuraavasti: jokainen mielekäs lause on joko välitöntä kokemusta kuvaava elementaarilause tai sellaisten elementaarilauseiden totuusfunktio. Ja kääntäen: jos lause ei ole elementaarilause tai elementaarilauseiden totuusfunktio, se on mieletön. Elementaarilauseilla tarkoitettiin lauseita, jotka kuvaavat välitöntä aistikokemusta. Käännettävyysteesi puolestaan kuului: jokainen mielekäs lause täytyy voida kääntää välittömän kokemuksen kielelle.
Looginen empirismi Eino Kailan mukaan
Kysymyksessä ovat vain asiasuhteet, eivät psykologiset tai historialliset suhteet. Kailan mukaan ei olla tekemisissä ajattelun vaan sen kanssa, mitä ajatellaan.
Hubert Hahne
Formula 1 ja 2
Vuonna 1966 Hahne siirtyi ajamaan Formula 2 -sarjaan, jossa hän sijoittui parhaimmillaan Eurooppa-sarjan toiseksi vuonna 1969. Hahne osallistui myös kausilla 1966–1970 viiteen F1-osakilpailuun, joista kahdessa hän ajoi F2-luokan autoa. Hän oli parhaimmillaan yhdeksäs Saksan GP:ssä 1966. Hahne ajoi myös sarjan ulkopuolisissa kilpailuissa.
Meksikolainen puolustus
Mustan tarkoituksena on iskeä valkean keskustaan siirroilla e6 ja d5 tai pelkällä e5-siirrolla.
Italian kommunistinen puolue
Italian kommunistinen puolue (Partito Comunista Italiano, PCI) oli Italiassa vuosina 1921–1991 toiminut kommunistinen puolue. Puolueella oli toisen maailmansodan aikana merkittävä rooli Italian vastarintaliikkeessä ja se oli mukana Italian hallituksessa vuosina 1944–1947. Se oli kylmän sodan aikana Italian johtava oppositiopuolue ja kannatukseltaan Länsi-Euroopan suurin kommunistinen puolue, saaden parhaimmillaan vaaleissa yli kolmanneksen äänistä. 1970-luvulla puolue johti länsieurooppalaisten kommunistipuolueiden joukossa eurokommunismina tunnettua suuntausta.
Historiallinen kompromissi
Kylmän sodan päättyessä kommunistinen ideologia alettiin nähdä PCI:ssä imagohaittana. Puolue lakkautettiin vuonna 1991 ja sen seuraajaksi perustettiin Demokraattinen vasemmistopuolue (Partito Democratico della Sinistra, PDS), joka omaksui maltillisemman ohjelman. Osa puolueen jäsenistä ei hyväksynyt näin suurta muutosta ja perusti kilpailevan ”Kommunismin uudelleenperustamisen puolueen” (Partito della Rifondazione Comunista, PRC), joka onnistui saavuttamaan kohtuullisen kannatuksen 1990-luvun vaaleissa. PDS menetti suuren osan PCI:n aiemmasta kannatuksesta ja sai vuoden 1992 vaaleissa 16 prosenttia äänistä. Puolue muutti vuonna 1998 nimensä Vasemmistodemokraateiksi (Democratici di Sinistra, DS) ja liittyi 2007 osaksi Demokraattista puoluetta.
Taistelu Norjasta
Liittoutuneiden vastatoimet Keski- ja Etelä-Norjassa
Operaatio Henryn eli Namsoksen maihinnousu alueen varmistaminen Trondheimin pohjoispuolella tapahtui 14. huhtikuuta, kun etukomennuskunta nousi maihin Namsoksessa. Kuninkaallisen merijalkaväen kapteenin Eddin komentama 350 merimiehen ja merijalkaväen sotilaan joukko varmisti alueelle tulevan tien sillan ja miinoitti sataman laitteet.
Toinen triumviraatti
Toinen viisivuotiskausi
Vuonna 36 eaa. Octavianuksen ja Lepiduksen joukot kukistivat Sextuksen Sisiliassa. Lepiduksen joukot jättivät kuitenkin hänet ja liittyivät Octavianuksen armeijaan. Octavianus riisti tämän jälkeen Lepidukselta triumvirin arvon ja hänen provinssinsa. Octavianus liitti African ja Sisilian omiin provinsseihinsa.
Bruselloosi
Ihmisillä
Ihmisen bruselloosin aiheuttaa Brucella abortus. Bakteeri aiheuttaa elimistöön päästyään voimakasta kuumeilua, imusolmukkeiden, pernan ja maksan laajenemista sekä luusto-, keskushermosto-, sydän- keuhko- ja virtsaoireita.
Kilowattituntimittari
thumb|350px|Mekaanisen kWh-mittarin osat: 1. Jännitekela, kytketty mitattavan tehon rinnalle. 2. Virtakela - kytketty sarjaan kuorman kanssa. 3. Staattori - keskittää ja rajaa magneettikenttää. 4. Pyörivä alumiinikiekko 5. Jarruttavat kestomagneetit 6. Akseli. 7. Asteikko ja osoittimet. Kilowattituntimittarilla (kWh-mittari tai sähkömittari) mitataan kulutetun sähköenergian määrää. Kotitalouksilta mitataan vain pätötehon kulutus, mutta suuremmilta sähkönkäyttäjiltä mitataan myös loisteho. Joissain tapauksissa mittarilla voidaan mitata sähköä useammissa tariffiluokissa, kuten esimerkiksi erihintaiset päivä- ja yösähkö erikseen.
Trevor White
Whiten ensimmäinen kilpailu alppihiihdon maailmancupissa oli Kitzbühelin pujottelussa 20. tammikuuta 2008. Ensimmäisen pistesijansa hän saavutti Wengenin pujottelussa tammikuussa 2009 oltuaan lopputuloksissa 23:s. Hänen paras sijoituksensa maailmancupissa on kahdeksas sija, jonka hän saavutti Kitzbühelin pujottelussa tammikuussa 2009.
Aleksei Prokurorov
Prokurorov voitti olympiakultaa 30 kilometrin hiihdossa 1988 Calgaryn talviolympialaisissa. 30 kilometrillä hän voitti kultaa myös 1997 Trondheimin MM-hiihdoista. Lisäksi hän on voittanut lukuisia himmeämpiä arvokisamitaleja. Prokurorov tunnettiin erityisesti hyvänä pitkien matkojen hiihtäjänä: hän voitti Holmenkollenin 50 km hiihdon kahdesti (1993 ja 1998) ja oli toinen vuonna 1995.
Trevor White
Vancouverin olympialaisissa 2010 White oli pujottelussa 31:s.
Jumalaa ei ole
Sisältö
Pyysiäinen arvostelee kristittyjä teologeja, jotka puolustelevat Raamatun nykyaikana outona pidettyjä väitteitä sanomalla, että Raamattu ei kerro todellisuudesta, ja että uskossa ei ole kyse totuudesta, ja että ristiriitaa uskon ja tiedon välillä ei ole, koska ne koskisivat eri asioita. Pyysiäisen mukaan uskontojen väitteitä on aina pidetty kirjaimellisina totuuksina siihen asti, kunnes tiede on osoittanut ne vääriksi. Uskonnon ja tieteen välillä on edelleen ristiriitoja, ja kun niitä on ratkaistu, voittajana on aina ollut tiede.
Aleksei Prokurorov
Seuratasolla Prokurorov edusti Moskovan TsSKA:ta.
LU-hajotelma
Käyttö determinantin laskemiseen
LU-hajotelman avulla matriisin A\, determinantti saadaan välittömästi, sillä se on matriisin U\, diagonaalialkoiden tulo eli
Salomo
Israelin kuninkaana
thumb|Salomon tuomio. [[Peter Paul Rubens n. 1617.]] Salomo kruunattiin Israelin kuninkaaksi isänsä vielä eläessä, vaikkei ollutkaan veljeksistä vanhin. Salomon valtakausi ajoitetaan yleensä vuosien 960 ja 920 eaa. välille.
Vetomies
Kilpailu ajetaan Suomen MM-rallin erikoiskokeilla MM-osakilpailun yhteydessä. Kilpailussa ajetaan vanhemmalla kalustolla, jolla ei enää voi osallistua kansainvälisiin kilpailuihin. Kilpailuun osallistuu vuosittain 60–100 autoa.
Leena Gunnar
Leena Annikki Gunnar (o.s. Jokela, s. 4. heinäkuuta 1957 Kotka) oli Kaakkois-Suomen elinkeino-, liikenne- ja ympäristökeskuksen ylijohtaja vuodesta 2010 vuoteen 2022. Hän on aikaisemmin toiminut Kaakkois-Suomen ympäristökeskuksen johtajana.
Salomo
Israelin kuninkaana
Salomo oli suuri rakennuttaja, joka rakennutti esimerkiksi Jerusalemin kaupunginmuurin, kuninkaanpalatsin ja Salomon temppelin. Muualle valtakuntaansa hän rakennutti esimerkiksi linnakkeita ja kaupunkeja.
Mads Mikkelsen
Mikkelsen on valmistunut ylioppilaaksi Kööpenhaminan Metropolitanskolenista ja puhuu sujuvaa ruotsia. Ennen elokuvauraansa 182-senttimetrinen Mikkelsen oli kahdeksan vuotta ammattitanssija ja oli opiskellut tanssia New Yorkissa Martha Grahamin koulussa. Hän on asunut Göteborgissa useita vuosia. Mikkelsen on naimisissa Hanne Jacobsenin kanssa, ja heillä on kaksi lasta.
Oliver Ekman-Larsson
Ura
Ekman-Larsson on Tingsryds AIF:n kasvatti. Hän pelasi kasvattajaseurassaan jo 27 miesten peliä kaudella 2007–2008 Ruotsin jääkiekon I-divisioonassa. Kaudeksi 2008–2009 hän siirtyi sarjatasoa ylemmäs HockeyAllsvenskanin Leksands IF:n riveihin ja voitti heti ensimmäisellä kaudellaan sarjan +/–-tilaston. Kauden aikana hän teki 39 ottelussa tehot 3+14=17. Jäähyminuutteja Ekman-Larsson keräsi 32.
Kaudella 2009–2010 Ekman-Larsson toimi vain 18-vuotiaana Leksandin varakapteenina. Hän oli tehoilla 9+18=27 joukkueen eniten maaleja tehnyt puolustaja ja toiseksi eniten pisteitä tehnyt puolustaja Thomas Rhodinin jälkeen. Ekman-Larsson sijoittui puolustajien pistepörssissä seitsemänneksi IF Björklövenin Johan Svedbergin kanssa.
Salomo
Salomon historiallisuus
Tärkein Salomosta kertova lähde on Raamattu, jossa Salomosta kerrotaan Ensimmäisessä kuninkaiden kirjassa (1–11) sekä pidemmin Ensimmäisessä aikakirjassa ja Toisessa aikakirjassa. Kirjat kertovat saman tarinan eri tavoin ja hiukan ristiriitaisesti, ja ne jättävät Salomon elämään aukkoja. Näiden kirjojen lisäksi Salomosta voidaan saada tietoa hänen kirjoittamikseen väitetyistä kolmesta Raamatun kirjasta. Juutalaiset ja kristityt pitävät Raamatun kertomuksia luotettavina Salomon elämän kuvauksina, sillä ne katsotaan kirjoitetun jumalallisen johdatuksen vallassa. Varhaisista kriittisistä raamatuntutkijoista esimerkiksi jo Baruch Spinoza kiinnitti paljon huomiota Salomoon ja huomautti, että myös Salomo teki inhimillisiä virheitä esimerkiksi siinä, että hän ei tuntenut piin arvoa (1. Kun. 7:23).
Queensrÿche
Operation: Mindcrime, Empire ja suurmenestys
Seuraava albumi, jälleen Collinsin tuottama Empire (1990) oli Queensrÿchen uran kaupallinen huippukohta. Se nousi Billboardin listalla seitsemänneksi ja myi Yhdysvalloissa triplaplatinaa, Kanadassa platinaa (100 000) ja Britanniassa hopeaa (60 000). Singlenä julkaistu balladi ”Silent Lucidity” nousi Yhdysvalloissa Billboard Hot 100 -listan yhdeksänneksi ja Mainstream Rock Tracks -listan ensimmäiseksi sekä sai Grammy-ehdokkuuden kategorioissa Best Rock Song ja Best Rock Vocal Performance by a Duo or Group vuonna 1992. Myös kappaleista ”Jet City Woman” ja ”Another Rainy Night (Without You)” tuli suuria hittejä. Albumia seurannut Building Empires -kiertue oli yhtyeen ensimmäinen täysi kiertue pääesiintyjänä ja kesti 18 kuukautta. Yhtye käytti tilaisuuden hyväkseen ja esitti muun muassa Operation: Mindcrime -albumia kokonaisuudessaan suuren lavashow’n kera. Toukokuussa 1991 Wisconsinissa taltioiduista konserteista julkaistiin Operation: Livecrime -livealbumi ja -video lokakuussa 1991. Yhtye esiintyi myös Monsters of Rock -kiertueella AC/DC:n, Metallican, Mötley Crüen ja The Black Crowesin kanssa sekä MTV Unplugged -ohjelmassa huhtikuussa 1992. Vuonna 1993 Queensrÿche pääsi toistamiseen mukaan elokuvaan, kun yhtyeen ja Michael Kamenin säveltämä kappale ”Real World” soi Arnold Schwarzeneggerin tähdittämässä Last Action Herossa.
Uudelle vuosituhannelle
Chris DeGarmon korvaajaksi valittiin seattlelainen kitaristi-tuottaja Kelly Gray, joka oli aikoinaan kuulunut Myth-yhtyeeseen Geoff Taten kanssa. Ensimmäinen albumi Grayn ja uuden levy-yhtiön Atlantic Recordsin kanssa oli syyskuussa 1999 ilmestynyt Q2K. Kappale ”Breakdown” nousi Mainstream Rock Tracks -listalle, mutta albumi jatkoi Hear in the Now Frontierin kokeilevammalla tyylillä ja kuulijat ottivat Grayn bluesahtavamman tyylin heikosti vastaan. Laskenut suosio pakotti yhtyeen esiintymään aiempaa pienemmissä saleissa.
Justin Pogge
Junioriura
Kesken kauden 2004–2005 Pogge kaupattiin Cougarsista Calgary Hitmeniin. Kaudella 2005–2006 hänellä oli koko WHL:n paras torjuntaprosentti (92,6%) ja päästettyjen maalien keskiarvo (1.72). Nollapelejä kertyi 11, mikä oli eniten koko liigasta. Pogge palkittiin kauden päätteeksi koko WHL:n vuoden pelaajana Four Broncos Memorial Trophylla, parhaana maalivahtina Del Wilson Trophylla ja valittiin itäisen konferenssin ensimmäiseen tähdistökentälliseen. Hänet valittiin myös koko CHL:n parhaaksi maalivahdiksi ja ensimmäiseen tähdistökentälliseen. Pogge valittiin myös CHL:n viikon maalivahdiksi sekä 1. marraskuuta että 27. marraskuuta 2005.
Utilitarismi
Benthamin utilitarismi
pienoiskuva|pysty=0.7|[[Jeremy Bentham.]] Jeremy Bentham nimesi tärkeimmiksi vaikuttajikseen ranskalaiset uudistushenkiset lähinnä kasvatukseen ja lakiin keskittyneet ajattelijat Claude Adrien Helvétius ja Cesare Beccaria, jotka molemmat olivat saaneet vahvasti vaikutteita brittiempirismistä. Bentham esitti keskeiset ajatuksensa teoksessa An Introduction to the Principles of Morals and Legislation (1789), joka käsittelee pääasiassa lakia.
Eugène Charles Catalan
Eugène Charles Catalan (30. toukokuuta 1814 – 14. helmikuuta 1894) oli belgialainen matemaatikko.
Et ole koje
Arviot
Heikki Poroila toteaa, että vaikka ei pitäisi Lanierin tyylistä, hänen ajatuksiinsa on terveellistä tutustua ja pohtia verkkomaailman liukuhihnalta tuottamia itsestäänselvyyksiä.
Oiva Luhtala
Ura
Luhtala esiintyi 25 vuoden aikana yhteensä lähes neljässäkymmenessä elokuvassa, joista ensimmäinen oli Koskenlaskijan morsian vuonna 1937. Lisäksi hän teki pieniä sivurooleja muun muassa aatedraamassa Aktivistit (1939) ja sotilasfarssissa Kersantilleko Emma nauroi? (1940). Luhtalan filmiroolit olivat sotilaiden lisäksi muun muassa talonmiehiä, tukkilaisia ja konnia. Hänen viimeinen elokuvaroolinsa oli Vihtori Vainolainen elokuvassa ”Ei se mitään!” sanoi Eemeli (1962).
Suuret herätykset
Suuret herätykset ovat dramaattisten muutosten aikakausia anglo-amerikkalaisessa uskonnossa. Ne jaetaan tavallisesti kolmeksi aikakaudeksi.
Robert Hofstadter
Hofstadter syntyi, kävi koulunsa ja suoritti perusopintonsa New Yorkissa. Hän pääsi jatko-opiskelijaksi Princetonin yliopistoon ja väitteli siellä 1938. Hän jatkoi siellä myös tohtorintutkinnon jälkeisiä post doc -opintojaan ja keskittyi tuolloin valonsäteiden käyttäytymiseen willemiittikiteissä. Vuonna 1948 hän huomasi, että natriumjodidi yhdessä talliumin kanssa toimi hyvin tuikeilmaisimena, ja pari vuotta myöhemmin, että samaa ainetta voitiin käyttää gammasäteilyn energiamäärien mittaamiseen.
Mauno Roiha
Roiha voitti Turun Maljan viisi kertaa. Vuosina 1949–1951 ratsuna oli Roa, vuonna 1952 Laaos ja vuonna 1953 Jessa.
Bee tai Pop
Kappaleet
Kaikki sävellykset Jim Pembroke. Sanoitukset Juice Leskinen (A1, A3, B2, B4), Jukka Itkonen (A2, A4, B1) ja Erkka Kettunen (A5, B3). Sovitukset Kassu Halonen. Ohjelmointi Jori Sivonen.
Fleischmann
Sodan aikana yritys valmisti erilaisia tarvekaluja, kuten mm. keittiötarvikkeita ja hevosvaljaiden osia. Rauhan palattua ja toiminnan jälleen käynnistyttyä, ohjelmaan palasivat höyrykoneet ja pienoisrautatiet.
Molemmat yritykset ovat tunnettuja suuresta mallitarkkuudestaan ja pikkutarkasta yksityiskohtien ja tekstien mallinnuksesta.
Vladimir Kuts
Urheilu-uransa aikana Kuts oli puna-armeijan upseeri Itämeren laivastossa toimien muun muassa Porkkalan alueella, jonka Suomi oli joutunut vuokramaan jatkosodan jälkeen 1944. Ensimmäistä kertaa hän niitti kansainvälistä kuuluisuutta EM-kilpailuissa 1954 voittamalla 5 000 metrin juoksussa ennakkosuosikit, Tšekkoslovakian Emil Zátopekin ja Ison-Britannian Chris Chatawayn uudella maailmanennätysajalla 13.56,6. 13. lokakuuta 1954 Lontoossa järjestetyssä Lontoo–Moskova-kaupunkiottelussa Chataway voitti Kutsin kirikamppailussa ja teki uuden maailmanennätyksen 13.51,6. Kutsin 3 mailin väliaika 13.27,0 oli myös uusi maailmanennätys. Kuts paransi 5 000 metrin maailmanennätystä uudelleen vain kymmenen päivää myöhemmin juoksemalla Prahassa ajan 13.51,2.
Vaikka Kuts menetti maailmanennätyksensä Sándor Iharosille vuonna 1955, oli hän siitä huolimatta yksi ennakkosuosikeista vuoden 1956 olympialaisten 5 000 metrille. Hänen päävastustajansa oli britti Gordon Pirie, joka oli aikaisemmin samana vuonna juossut uuden ME-ajan. Kuts itse taas oli juossut 10 000 metrin maailmanennätyksen 28.30,4 syyskuussa 1956. Olympialaisten 10 000 metrin finaalissa Kuts tapansa mukaan johti kilpailua alusta alkaen. Pirie oli lyöty jo neljä kierrosta ennen maalia ja Kuts juoksi helppoon olympiavoittoon ajalla 28.45,6. Viisi päivää myöhemmin Kuts voitti myös 5 000 metrin olympiakultaa näytöstyyliin ajalla 13.39,6; Pirie jäi hopealle 11 sekuntia hitaammalla ajalla.
Kangaskeltavalmuska
Ulkonäkö
Kangaskeltavalmuska on keskikokoinen tai suurehko helttasieni. Sen lakki on laakea ja keskuskohoumallinen, pohjaväriltään keltainen ja heikosti ruskeasuomuinen. Lakin pinta on kosteana tahmea, kuivana kiiltävä. Heltat ovat kirkkaan keltaiset. Jalka on tasapaksu, keltainen ja renkaaton. Malto on paksua ja kiinteää, valkoista tai kellertävää. Tuoksu on jauhomainen.
Myrkyllisyys ja käyttö ravintona
Kangaskeltavalmuskasta aiheutuneen myrkytysmekanismin on todettu olevan lihassolumyrkytys, rabdomyolyysi, jossa lihassolut vaurioituvat ja hajoavat, minkä seurauksena hajoamistuotteita kertyy munuaisiin ja munuaiset tukkeutuvat. Tarkemmissa hiirikokeissa, joissa on käytetty useita tunnettuja sienilajeja, ei keltavalmuskoiden toksisuudessa kuitenkaan ole todettu eroja muihin sieniin verrattuna.
Kristillinen etiikka
Raamattu ja etiikka
Kymmenen käskyä on ehkä vielä edellisiä periaatteita tunnetumpi Raamatun moraaliopetus. Käskyt edustavat alkuperäisessä kontekstissaan sekä lakia että moraalia. Jeesus vahvistaa evankeliumeissa kymmenen käskyä, ja esimerkiksi tästä syystä alun perin juutalaisille annetut käskyt katsotaan osoitetuksi myös kristityille. Sen sijaan useimmat muista Vanhan testamentin laeista ja säädöksistä, joita Mooseksen kirjoissa annetaan, eivät yleisimmän kristillisen tulkinnan mukaan koske kristittyjä, koska Jumalan katsotaan tehneen ”uuden liiton” maailman ihmisten kanssa Jeesuksen kautta. Säädöksiin kuuluu muun muassa paljon juutalaisia kulttisäädöksiä, jotka ei useinkaan katsota nykymaailmassa olevan enää ajankohtaisia tai niitä tulkitaan vertauskuvallisesti. Raamatun tutkijoiden kesken on kuitenkin erimielisyyksiä siitä, vastustiko historiallinen Jeesus todella Mooseksen kirjojen lakeja ja säädöksiä.
The Grim Adventures of Billy & Mandy
Juoni
Sarjassa keskitytään hahmojen Billy ja Mandy seikkailuihin Endsvillessä. Kaksikosta Billy ei ole ollenkaan älykäs vaan Mandyn sanoin kuvailtuna tyhmä. Mandy puolestaan on poikamainen tyttö, joka ei koskaan hymyile saati näytä tunteitaan. Hän myös määräilee kaikki päivän tekemiset joita Mandy joutuu kestämään Billyn kanssa. Eräänä päivänä heidän viettäessä Billyn hamsterin 10-vuotissyntymäpäivää, paikalle saapuu Viikatemies hakemaan jo ikääntyneen hamsterin sielun. Hänen yllätyksekseen kaksikko ei ole peloissaan hänen saapumisestaan. Päinvastoin Mandy kieltäytyy antamasta Billyn hamsteria Viikatemiehelle ja haastaa hänet mihin tahansa peliin. Mikäli Viikatemies voittaa, hän saa Billyn hamsterin sielun, mutta jos hän häviää, Viikatemiehestä tulee Billyn ja Mandyn ikuinen ystävä.
Xu Yan
Xu Yan (, s. 4. marraskuuta 1981 Peking) on kiinalainen judon olympiamitalisti.
Mortal Kombat
ESRB, yhdysvaltalainen ikäluokitusjärjestelmä videopeleille, luotiin Mortal Kombatin väkivaltaisen sisällön johdosta. Tätä ennen ei vielä ollut lakeja videopelien myynnistä alaikäisille.
Historiaa
Mortal Kombat 4 oli pääsarjan ensimmäinen 3D-peli. Vaikka peli saikin osakseen kritiikkiä faneilta, se menestyi suhteellisen hyvin—varsinkin kiitos sen Yhdysvaltoja kiertäneen, pelinkehittäjien Mortal Kombat 4 on the road -mainoskiertueensa.
Jyväskylän yliopisto
Rehtorit ja vararehtorit
Yliopiston rehtoreina ovat toimineet:
Riitta Varpe
Eläköitymisensä jälkeen Riitta Varpe on toiminut hallitusammattilaisena. Hänelle myönnettiin Suomen Leijonan komentajamerkki 6.12.2018.
Jyväskylän yliopisto
Informaatioteknologian tiedekunta
IT-tiedekunnassa on mahdollista opiskella pääaineena tietotekniikkaa, tieto- ja ohjelmistotekniikkaa, tietojenkäsittelytiedettä, tietojärjestelmätiedettä sekä kognitiotiedettä. Pääainevalinnoista riippuen opiskelijat valmistuvat filosofian maistereiksi (FM), kauppatieteiden maistereiksi (KTM) tai diplomi-insinööreiksi (DI). Opetuksen lisäksi informaatioteknologian tiedekunnan laitokset tekevät sekä kansallista että kansainvälistä tutkimusyhteistyötä.
Liikuntatieteellinen tiedekunta
Liikuntabiologian tieteenalaryhmään kuuluvat biomekaniikka, liikuntafysiologia sekä valmennus- ja testausoppi.
Matemaattis-luonnontieteellinen tiedekunta
Tiedekunnassa toimii Inversiomallinnuksen ja kuvantamisen huippututkimusyksikkö (2018–2025) yhdessä Helsingin yliopiston kanssa ja jota HY koordinoi. Vuosille 2022–2029 tiedekuntaan tuli kaksi uutta huippuyksikköä, fysiikan alan Kvarkkiaineen tutkimuksen huippuyksikkö ja matematiikan alan Satunnaisuuden ja rakenteiden huippuyksikkö, jota HY koordinoi.
Varainhankinta
Jyväskylän yliopiston varainhankintakampanjassa on käynnissä jakso, joka päättyy kesällä 2022. Suurlahjoittaja Matti Häll lahjoitti 4 miljoonaa euroa vuonna 2021.
Windows Phone
Microsoft lopetti Nokia-brändinimen käytön jo vuoden 2014 aikana. Microsoft aikoo muuttaa myös Windows Phone -käyttöjärjestelmän nimen pelkäksi Windowsiksi Windows 10:n tullessa käyttöön.
Ohjelmistokehitys
Sovelluksia myydään Windows Phone -kaupan kautta. Kaupan komissio on 30 % sovelluksen myyntihinnasta. Avoimen lähdekoodin sovelluksista hyväksytään useat lisenssit, kuten BSD, MIT, Apache Software License 2.0, MS-PL ja vastaavat, mutta ei toistaiseksi copy left -tyyppisiä lisenssejä, kuten GNU GPL ja sen johdannaiset.
Versiohistoria
Nimi Windows Phone viittaa yleisesti versionumeroon 7 ja sen jälkeisiin julkaisuihin. Microsoftin tätä aiemmat mobiilikäyttöjärjestelmäversiot kulkivat nimellä Windows Mobile. Versio 6.5 oli eräänlainen välietappi; Windows Phone ilman kaikkia tulevia ominaisuuksia.
Aşağı Ağcakənd
Aşağı Ağcakənd on taajama Azerbaidžanin Goranboyn piirissä. Se sijaitsee Pienen-Kaukasuksen reuna-alueella noin 35 kilometriä Goranboysta lounaaseen.
Windows Phone
Windows Phone 8.1
Listattu uusia ominaisuuksia:
Foo Fighters
Foo Fighters on Dave Grohlin, Nirvana-yhtyeen entisen rumpalin, vuonna 1994 perustama rockyhtye. Yhtyeen nimi tulee toisen maailmansodan aikaisista ”foo-hävittäjistä”.
Yhtyeen kuusi ensimmäistä albumia ovat olleet ehdolla Grammy-palkinnon saajiksi parhaasta rock-albumista. Yhtye on voittanut parhaan rock-albumi palkinnon neljä kertaa. Yhteensä yhtye on voittanut 12 kertaa Grammy-palkinnon.
2010-luku
Loppuvuonna 2015 Foo Fighters julkaisi viiden kappaleen EP-levyn Saint Cecilia. Yhtye teki kappaleet kunnianosoituksena faneilleen sekä Pariisiin terrori-iskujen uhreille. Yhtye jäi tämän jälkeen tauolle pariksi vuodeksi kunnes teki paluun vuonna 2017 uudella levyllä Concrete And Gold.
Bergstraße
Reitti
thumb|300px|Bergstraßen kartta Bergstraßen reitti kulkee noin 67 kilometrin matkan pohjois-etelä-suuntaan Reinin laakson ja Odenwald-vuorijonon reunaa pitkin. Valtatie B 3 seuraa Bergstraßen kulkua. Darmstadtin jälkeen reitti jakautuu kahteen haaraan, niin sanottuun vanhaan ja uuteen Bergstraßeen, jotka yhtyvät taas Zwingenbergin kaupungissa. Bergstraßen varrella sijaitsevat kaupungit ja kunnat ovat:
Saslong
Reitti
Lähdön jälkeen on lyhyt liukuosuus ennen radan ensimmäistä hyppyriä Spinel, jossa on koko rinteen jyrkin kohta (56,9 %). Hyppyrin tekee vaikeaksi se, että laskijoiden täytyy hypyn aikana kääntyä oikealle kohti kompressiota. Kompression jälkeen tulee radan toinen hyppyri Saut dl Moro (Nummihyppyri), josta laskijat ottavat noin 40 metrisiä ilmalentoja. Saut dl Moron jälkeen on pidempi liukuosuus S-mutkineen, siellä sijaitsee myös super-G:n lähtöpaikka.
Seinähyppyreiden jälkeen tulee lyhyt tasaisempi osuus ennen kolmea kamelinkyttyrää Gobba di Cammello, ensimmäisestä kamelinkyttyrästä (linea Girardelli, Girardellin linja) ei nykyisin lennetä paljoakaan, mutta toisesta lennetään yli viimeisen kamelinkyttyrän, josta on pisimmillään lennetty 88 metriä.
Voipaala
Nykyisyyttä
Asuinalueista Viuha koostuu enimmäkseen 1940-luvulla rakennetuista omakotitaloista, joiden asukkaista osa oli siirtokarjalaisia. Viuhassa kulkee kaksi tietä, nimeltään Viuhantie ja Helmuntie. Haja-asutusalueen ympäröimänä Viuha sijaitsee lähellä luontoa, mutta myös kaupunkia. Alueen länsipuolella toimi aiemmin Vallon koulu, joka kuitenkin päätettiin lopettaa. Vallon alueelle on kaavoitettu vuonna 2007 uusi omakotialue. Lähin kauppa on Sassissa.
Cristopher Nihlstorp
Cristopher Nihlstorp (s. 16. helmikuuta 1984 Malmö, Ruotsi) on ruotsalainen uransa lopettanut jääkiekkomaalivahti. Isokokoinen Nihlstorp pelasi oikealta.
Luonnonoikeus
Luonnonoikeus (myös luontaisoikeus, luonnollinen laki, lex naturalis) on yhteisnimitys sellaisille moraali- ja oikeusteorioille, joiden mukaan on olemassa yleispäteviä, ihmisestä ja kulttuurista sekä ajasta ja paikasta riippumattomia oikeusnormeja. Luonnonoikeusajattelun mukaan on olemassa ylipositiivinen eli säädännäistä lakia ylempi ja vahvempi oikeus, joka asettaa rajat sille, mitä lainsäätäjä voi säätää ja tuomioistuin soveltaa. Toisin sanoen luonnonoikeusajattelu perustuu ajatukseen lainsäätäjää, tuomioistuimia ja kansalaisia velvoittavasta oikeasta oikeudesta eli ehdottomasta uskonnollisesta tai yhteisöllisestä oikeudenmukaisuudesta, jota vasten lainsäädäntöä ja yksittäisiä tuomioistuinratkaisuja tulee kriittisesti arvioida.
Rovaniemen markkinoilla
Rovaniemen markkinoilla on Jorma Nortimon ohjaama vuonna 1951 valmistunut suomalainen elokuva. Sen jatko-osa on elokuva Hei, rillumarei!.
Nathan Beaulieu
Beaulieu auttoi joukkueensa Canadian Hockey Leaguen mestaruuteen vuonna 2011, ja hänet myös valittiin lopputurnauksen tähdistöjoukkueeseen. NHL-seura Montreal Canadiens varasi hyökkäävänä puolustajana tunnetun Beaulieun 17. pelaajana kesällä 2011.
Springerville
Väestö
Mediaanipalkka taloutta kohden oli 30 769 Yhdysvaltain dollaria, ja mediaanipalkka perhettä kohden oli 36 331 Yhdysvaltain dollaria. Miesten mediaanipalkka oli 32 313 Yhdysvaltain dollaria, ja naisten 19 519 Yhdysvaltain dollaria. Noin 14,7% perheistä ja 21,0% väestöstä eli köyhyysrajan alapuolella, heistä 25,4% oli alle 18-vuotiaita ja 21,6% yli 65-vuotiaita.
Ikäjakauma
Eagarissa asuvien ikäjakauma prosentteina vuonna 2000 : Väestön mediaani-ikä oli 37 vuotta.
Lumihärkki
Lumihärkki (Cerastium cerastoides, syn. C. lapponicum, Dichodon cerastoides) on kohokkikasveihin kuuluva, pohjoisen pallonpuoliskon vuoristoseutujen ja arktisten alueiden pienikokoinen kasvi.
Levinneisyys
Lumihärkkiä tavataan Euroopassa Pyreneillä, Alpeilla, Apeniineilla, Balkanin alueen vuoristoseuduilla, Karpaateilla, Skotlannissa, Islannissa, Fennoskandian vuoristo- ja tunturialueilla ja sieltä edelleen Venäjän Jäämeren rannikkoa pitkin aina Uralvuoristolle saakka. Aasian puolella lajia tavataan Turkissa, Kaukasuksen alueella ja Iranissa sekä erillisellä laajalla alueella Keski-Aasiasta Keski-Siperiaan. Lajia esiintyy myös Pohjois-Afrikassa Länsi-Marokon vuoristoissa. Pohjois-Amerikassa lumihärkkiä kasvaa ainoastaan Koilis-Kanadassa. Lisäksi se on levinnyt Grönlannin etelä- ja keskiosien rannikkoseuduille. Suomessa lumihärkki on alkuperäislaji, jota kasvaa ainoastaan Pohjois-Lapissa. Sitä on tavattu Enontekiöltä, Muoniosta, Utsjoelta, Inarista ja Sodankylästä. Runsaimmillaan laji on Käsivarren suurtuntureilla.
Nettia
Historia
Yhtiö on aiemmin toiminut myös kotimaan kaukopuhelinoperaattorina vuoteen 2011 asti. Sen operaattoritunnus oli 10505.
Yhtiön liikevaihto vuonna 2012 oli 4,2 miljoonaa euroa. Se työllisti tuolloin kahdeksan henkeä.
Vihtijärvi
Hanke kylän liittämiseksi Nurmijärveen
Vihtijärven kyläyhdistys katsoi, että kylä sijaitsee syrjässä Vihdin kunnan päätaajamista, ja lähti ajamaan sen liittämistä Nurmijärven kuntaan, jonka raja sijaitsee Vihtijärven eteläosassa. Valtiovarainministeriön päätöksellä esitys hylättiin vuonna 2017 perusteena haitallinen vaikutus Vihdin kunnan talouteen. Vihdin kunnanhallitus myönsi joulukuussa 2018 valtuudet sopimusneuvottelujen käynnistämisestä Nurmijärven kunnan kanssa Vihtijärven vesihuoltojärjestelmän järjestämisestä. Vuonna 2022 kyläyhdistyksen hallitus ilmaisi jälleen halukkuutensa liittää Vihtijärvi osaksi Nurmijärveä.
Vuoden kylä
Uudenmaan liiton maakuntahallitus valitsi Vihtijärven vuoden uusmaalaiseksi kyläksi 2010. Vihtijärvi valittiin lisäksi myös koko Suomen vuoden kyläksi.
Blizzard of Ozz
Nauhoitukset ja kappaleet
Suoraviivaisesti rokkaavan "No Bone Movies"in aiheena ovat pornofilmit, joista kitaristi Randy Rhoads käytti termiä "bone movies".
Sfakiá
Sfakiálaiset
Osa sfakiálaisista harjoitti aikoinaan merenkulkua, johon kuului myös merirosvousta. Loput sfakiálaiset puolestaan hoitivat lampaita ja ryöstelivät Kreetaa kulloinkin hallinneiden valloittajien viljavarastoja. Yhä nykyäänkin sfakiálaiset kokevat esivallan vastustajana. Esimerkiksi kunnassa on rekisteröimättömiä autoja ja poliisiasemat ovat pelkästään kulisseja.
Tomáš Hertl
Seuraura
NHL Central Scouting Bureau listasi Hertlin viidenneksi varattavaksi eurooppalaiseksi pelaajaksi ennen NHL:n varaustilaisuutta 2012. Eri asiantuntijat ennustivat hänet varattavan ensimmäisen kierroksen puolivälissä tai sen jälkeen. San Jose Sharks varasi Hertlin 17. pelaajana ja hänestä tuli vuonna 2004 varatun Lukas Kasparin jälkeen ensimmäinen Sharksin eurooppalainen kärkivaraus. Hertl pelasi vielä auden 2012–2013 Slavia Prahassa ja oli joukkueen paras pistemies ja maalintekijä tehoilla 18+12=30. Hän oli voitti kaudella jälleen juniorieiden pistepörssin ja Extraligan pronssia.
Hertl teki Sharksin kanssa kolmivuotisen tulokassopimuksen kesäkuussa 2013. Harjoituskaudella hän pelasi ykkösketjussa Joe Thorntonin ja Brent Burnsin kanssa ja lunasti paikkansa NHL-joukkueesta. Hän teki debyyttinsä kauden 2013–2014 avauskierroksella 3. lokakuuta 2013 ja sai ensimmäisen syöttöpisteensä syötettyään Burnsin maalin. Hertl oli Marc-Édouard Vlasicin (2006) jälkeen ensimmäinen Sharksin tulokas, joka pelaa kauden avauskierroksella. Hän teki seuraavassa pelissä 5. lokakuuta ensimmäiset kaksi NHL-maaliaan Phoenix Coyotesin Mike Smithin taakse. Hertlistä tuli nuorin Sharksin pelaaja, joka onnistui maalinteossa kahdesti sitten Patrick Marleaun (17. maaliskuuta 1999). Hertl teki neljä maalia 8. lokakuuta New York Rangersia vastaan 9–2-voitossa ja oli nuorin siinä onnistunut (19 vuotta, 330 päivää) Los Angeles Kingsissä pelanneen Jimmy Carsonin (19 vuotta, 254 päivää) jälkeen. Hän oli myös Owen Nolanin (1995) jälkeen ensimmäinen Sharksin pelaaja, joka on pystynyt vastaavaan. Hertl valittiin odotetusti NHL:n kuukauden tulokaaksi lokakuussa tehden 13 ottelussa tehot 8+3=11. Joulukuussa ottelussa Los Angeles Kingsia vastaan sai polvivamman törmäyksessä Dustin Brownin kanssa. Vamma vaati leikkauksen, joka piti hänet sivussa aina huhtikuuhun saakka. Hän teki tulokaskaudellaan 37 runkosarjaottelussa tehot 15+10=25 ja seitsemässä playoff-ottelussa tehot 2+3=5.
Survo-ristikko
Survo-ristikoiden ominaisuuksia
jolloin siitä tulee varsin helppo (vaikeusaste 0).
Vaihtomenetelmä
Esimerkiksi varsin hankala avoin 4×4-ristikko (vaikeusaste 2050)
Judd
F1-Historia
Judd tuli ensimmäistä kertaa F1-sarjaan vuonna 1988 kolmen tallin moottorinvalmistajana. Tallit olivat edellisen kauden mestaritalli Williams, sekä March ja Ligier. Ensimmäisen kilpailun saldo ei ollut huikea, koska ainoa maaliin päässyt Judd-moottoria käyttänyt kuljettaja Stefan Johansson oli yhdeksäs jääden kolme kierrosta voittaja Alain Prostista. Yhdeltä hajosi kytkin, toiselta vaihdelaatikko, ja lopuilta kolmelta moottori. Ensimmäisen pisteen Judd-moottorille toi Williamsin Riccardo Patrese, kun hän oli kuudes kauden kolmannessa GP:ssä Monacossa. Vuonna 1989 Judd toimitti moottoreita neljälle tiimille: Marchille jo toista kautta, sekä uusina tiimeinä EuroBrunille, Brabhamille ja Lotukselle. Juddin lyhyen historian parhaimmat saavutukset olivat neljä 2. sijaa, joista kolme vuonna 1988 ja yksi 1990, neljä 3. sijaa, (yksi 1988, kaksi 1989, sekä yksi 1991) sekä kolme nopeinta kierrosta.
Rokkorastas
Rokkorastaat elävät Tansanian itä- ja eteläosissa Usambarasta Nguruvuorille, Pohjois-Malawissa ja ehkä Mosambikissa. Reichenow kuvaili lajin holotyypin Mbaramosta Usambarasta. Lajin luokittelu on epäselvä, toiset tutkijat katsovat sen kuuluvan bulbuleihin, toiset rastaisiin, mutta molekyyligeneettisten tutkimusten mukaan se on lähinnä sukua kapinmesikoille (Promeropidae). Toisinaan laji luetaan kuuluvaksi heimoon Modulatricidae
Nidhöggr
thumb|Nidhöggr kalvamassa [[Yggdrasilin juuria 1600-luvun islantilaisen käsikirjoituksen kuvituksessa.]] Nidhöggr, Nidhögg tai Nidhoggr oli skandinaavisen mytologian mukaan valtava lohikäärme, joka kuljetti kuolleet kynsissään Naströndiin, pettureiden tuonpuoleiseen, ja söi heidän ruumiitaan. Nidhöggr voidaan suomentaa ”Ruumiinrepijäksi”. Nidhöggr asui alamaailman Hvergelmir-kaivossa, jossa se jyrsi ja kalvoi madon lailla Yggdrasilia, skandinaavien maailmanpuuta.
Aleksandr Volkov (jääpalloilija)
Volkov aloitti uransa Obuhovon joukkueessa, mutta Moskovan Filin valmentaja entinen pelaajasuuruus Mihail Osintsev kutsui hänet Moskovan Filin riveihin syksyllä 1971. Volkov pelasi Filissä vain kauden, jonka jälkeen alkoi hänen pitkä pelaajauransa Kauko-Idän Habarovskissa paikallisen huippujääpallojoukkueen SKA-Habarovskin riveissä. Seura kohosi 1980-luvulla Neuvostoliiton eliittiseuraksi, ja näin Volkov oli saavuttamassa seuran riveissä kolmea hopeaa ja viittä pronssia Neuvostoliiton pääsarjassa. Hänen uransa Habarovskissa jatkui aina 2000-luvun alkuun. Näin Volkov saavutti siihen eniten Beuvostoliiton ja Venäjänä pääsarjassa pelanneena pelaajana - 492 Neuvostoliiton pääsarjapeliä ja 17 maalia sekä 184 Venäjän pääsarjapeliä ja 1 maali eli kaiken kaikkiaan 28 pääsarjakaudella 676 peliä ja 18 maalia.
Haagan seurakunta
Kirkkoherrat
Haagan seurakunnassa on palvellut vuodesta 2011 kolme kirkkoherraa:
Typpi Oy:n räjähdysturma
Tehdas korjattiin onnettomuuden jälkeen nopeasti ja jo tammikuun lopulla tuotanto käynnistyi uudelleen. Salpietarin rakeistusjärjestelmää muutettiin myöhemmin kauko-ohjattavaksi. Reijo Ahtokarin laatiman Typpi Oy:n 25-vuotishistoriikin mukaan muitakin muutoksia tehtiin: tornirakeistus vaihdettiin kierukkarakeistus-menetelmäksi ja eräluonteisia prosesseja muutettiin jatkuvaluonteisiksi. Konsulttiapua näihin uudistustoimiin saatiin Länsi-Saksasta Friedrich Uhde GmbH:lta. Prosessinvalvontaa keskitettiin sekä automatisoitiin.
Gran Risa
Historia
Ensimmäinen maailmancupkilpailu Gran Risassa oli joulukuussa 1985 käyty miesten suurpujottelu, jonka voitti ruotsalainen Ingemar Stenmark. Naisten maailmancupin suurpujottelua on laskettu Gran Risassa kaksi kertaa, kausilla 1994–1995 ja 2003–2004. Vuosina 2006–2009, 2011 ja 2020 Gran Risassa laskettiin myös miesten maailmancupin pujottelua. Vuosina 2015–2019 rinteessä laskettiin myös kauden ainoa miesten parisuurpujottelu iltavalaistuksessa, vuoden 2015 parisuurpujottelukilpailu oli kautta aikain ensimmäinen maailmancupissa.
Johan Museeuw
thumb|250px|right|John Museeuw vuonna [[2006]] Johan Museeuw (s. 13. lokakuuta 1965) on entinen belgialainen kilpapolkupyöräilijä, joka on syntynyt Varsenaren kaupungissa Belgiassa. Häntä on kilpailuaikoinaan kutsuttu liikanimellä "Flanderin leijona" (Le Lion des Flandres) ja hänen voittojensa ja sijoitustensa luettelo on vakuuttava: Maailmanmestari 1996, kolminkertainen Paris-Roubaix- sekä Flanderin kierros (Tour des Flandres) -ajojen voittaja ja monia muita ansioita. Hän lopetti ammattilaisuransa vuonna 2004 Grand Prix de l'Escaut -kilpailuun, jonka voittajaksi tuli hänen manttelinperijäkseen sanottu belgialainen Tom Boonen.
Evolutionary Miscarriage
Evolutionary Miscarriage on yhdysvaltalaisen teknisen death metalin yhtyeen Pilloryn toinen studioalbumi. Se julkaistiin kesäkuussa 2014 levymerkillä Unique Leader Records.
Mykkäelokuva
Mykkäelokuva
Elokuvahistorian aikakautta ennen äänielokuvan keksimistä kutsutaan mykkäelokuvien kaudeksi. Mykkäelokuvissa on yleensä avainkohtia ja -repliikkejä selventäviä välitekstejä, niin sanottuja plansseja. Vaikka mykkäelokuvissa ei ollut tahdistettua ääniraitaa, niiden teatteriesityksen yhteydessä esitettiin yleensä elävää musiikkia pianistin tai jopa kokonaisen orkesterin voimin. Nykyään elokuvateattereissa esitettävät vanhat mykkäelokuvat ovat usein äänikopioita, joihin on lisätty musiikkiraita. Sama koskee mykkäelokuvien televisioesityksiä.
Mantas Armalis
Muuta
Armalisin pikkuveli Julius on pelannut myös jääkiekkoa maalivahtina. Mantas on toiminut myös mallina Versacelle.
Verdun
Verdun (muinaissaksa: Wirten, kaupungin virallinen nimi ennen vuotta 1970 oli Verdun-sur-Meuse) on Maasjoen rannalla Meusen departementissa Lorrainen alueella Koillis-Ranskassa sijaitseva kaupunki. Vuonna 2018 kaupungissa oli 17 161 asukasta. Kaupungin pinta-ala on 31,0 neliökilometriä.
Tuomas Saukkonen
Soittokalusto
Saukkonen soittaa Amfisound Custom -kitaroilla, jotka ovat käsintehtyjä Suomessa. Vahvistimina hän käyttää Silverblade-merkkisiä vahvistimia. Rumpuina hän käyttää Yamahan rumpuja ja käsintehtyjä Impressionin symbaaleja.
Terveydenhuolto Yhdysvalloissa
Kätilön ammatin kieltäminen ym. tehokkaan tehtävänjaon rajoitukset
Lääkäriliiton lobbaama sääntely on myös rajoittanut paljon tehtäviä, joita hoitajat ja muut toimijat ovat ennen voineet suorittaa, esimerkiksi kätilön ammatti on kielletty tai rajoitettu useimmissa osavaltioissa, vaikka tutkimusten mukaan lääkärisynnytykset eivät ole sen turvallisempia. Vertailun vuoksi, Suomessa kätilö yleensä vastaa synnytyksen kokonaisvaltaisesta hoidosta ja konsultoi lääkäriä tarvittaessa. Liiton aikaansaama sääntely on vähentänyt hoidon määrää ja laatua, mistä on nykyään konsensus taloustieteilijöiden kesken: rajoitukset eivät paranna kenenkään tasoa vaan ainoastaan vähentävät tarjontaa.
Ritva Kasurinen
Kasurinen opiskeli klassista balettia muun muassa Suomalaisen Oopperan balettikoulussa vuosina 1945–1949, Kansallisoopperan balettikoulussa vuosina 1952–1954 ja 1958–1960, Elsa Sylvesterssonin ja Kari Karnakosken balettikouluissa vuosina 1956–1964 ja Budapestin Oopperan balettikoulussa vuonna 1960. Hän opiskeli 1950-luvulla myös Sibelius-Akatemiassa Maggie Gripenbergin vapaatanssikoulussa, Tukholman Balettiakatemiassa Birgit Cullbergin ohjauksessa sekä karakteritanssia Airi Säilän tanssikoulussa ja 1960-luvulla karakteritanssia Into Lätin balettikoulussa Helsingissä.
Rammaa
Ville Salmisen ohjaama musiikkivideo kappaleesta julkaistiin YouTubessa yhtyeen Vevo-kanavalla 4. syyskuuta 2014. Videolla TCT:n jäsenet juhlivat kaupungin kaduilla sekä kotibileissä.
Monique Lamoureux-Morando
Lamoureux-Morandon kaksossisko Jocelyne Lamoureux-Davidson on myös jääkiekon olympiavoittaja ja moninkertainen maailmanmestari.
Hiidenvuolle
61.29639°N, 23.77889°W Hiidenvuolle on Vanajaveden Korteselän kapeikko Lempäälässä ja osa Vanajaveden reittiä. Vanajavesi laskee Hiidenvuolteen kautta Ahtialanjärveen, joka taas laskee sen pohjoispuolella sijaitsevien Herralankosken ja Kuokkalankosken kautta Pyhäjärveen. Hiidenvuolteelta Pyhäjärveen johtaa myös Lempäälän kanava. Hiidenvuolteen ja Lempäälän kanavan kautta kulkee Hämeenlinnasta Tampereelle johtava yleinen vesiväylä, jonka kulkusyvyys on 1,8 m.
Vuorentaka
Vuorentaka voi tarkoittaa seuraavia:
Niko Hovinen
Niko Hovisen KHL:n kausia
Hovinen siirtyi kesäkuussa 2016 KHL-joukkue Medveščak Zagrebin vahvuuteen.
Mauro Zárate
Ura
5. heinäkuuta 2008 Zárate siirtyi Lazioon lainasopimuksella kaudeksi 2008–2009, jonka jälkeen joukkueella oli mahdollisuus tehdä siirrosta pysyvä. Muutaman päivän jälkeen lääkärintarkastukset läpäistyään hänet esiteltiin virallisesti joukkueen pelaajana.
Niko Hovinen
Maajoukkueura
Kaudella 2011–2012 Hovinen osallistui Euro Hockey Tourille ja pelasi kaksi kertaa nollapelin Tšekkiä vastaan. Syksyllä 2013 Hovinen valittiin jälleen Karjala-turnauksen kokoonpanoon. Hovinen oli A-maajoukkueen mukana Sotšin olympialaisissa tuuraavana maalivahtina NHL-vahtien saapumiseen saakka. Hovinen oli mukana myös kevään 2015 A-maajoukkueessa viimeiselle harjoitusleirille saakka.
Perhe
Nikon isä on keihäänheiton kaksinkertainen Suomen-mestari Seppo Hovinen ja äiti Ulla Hovinen (o.s. Lundholm) on kiekonheiton nelinkertainen Suomen-mestari.
Kansan vapautusarmeijan ilmavoimat
Organisaatio
Kaluston osalta Kiinalla on ollut ongelmia tuottaa kotimaisia ilma-alus malleja. Se onkin ollut pitkälti riippuvainen venäläisistä lentokoneista ja lentokoneiden osista.
Hydroletalus
Mahdolliset epämuodostumat todetaan ennen lapsen syntymää ultraäänitutkimuksella.
Marko Šakić
Maajoukkueura
Šakić pelasi myös alle 20-vuotiaiden I-divisioonan MM-kilpailuissa vuosina 2011, 2012 ja 2013. Kaksi jälkimmäistä turnausta eteni B-sarjassa, jossa hän toimi Kroatian varakapteenina. Vuoden 2014 turnaukseen joukkue putosi II-divisioonan A-sarjaan. Šakić pelasi myös alle 18-vuotiaiden II-divisioonan MM-kilpailuissa vuosina 2010 ja 2012. Vuoden 2010 turnaus päättyi A-lohkon pronssiin. Vuoden 2012 turnauksessa hän toimi Kroatian kapteenina.
Johann Wolfgang von Goethe
Elämä
Goethe aloitti 16-vuotiaana lakitieteen opinnot Leipzigin yliopistossa. Nuori Goethe keskittyi kuitenkin juridiikan sijasta kirjallisuuteen ja hauskanpitoon. Vuonna 1768 Goethe joutui sairauden vuoksi palaamaan vanhempiensa kotiin. Susanna von Klettenberg (1723–74) tutustutti Goethen pietismiin, joka vaikutti hänen tuotantoonsa. Sairausloman jälkeen Goethe jatkoi lakitieteen opiskelua Strasbourgissa. Johann Gottfried von Herder tutustutti Goethen Homerokseen, William Shakespeareen, James Macphersonin Ossianin lauluihin ja goottilaiseen tyyliin.
Kenyanthropus platyops
Merkittävintä lajissa on sen litteä naama, jonka aiemmin uskottiin kehittyneen noin 2 miljoonaa vuotta sitten. Laji mahdollisesti kilpaili samaan aikaan Australopithecus-lajien kanssa, ja se vaikuttaisi sopivan ihmisten kehityslinjaan paremmin kuin muut aikansa lajit, joiden aiemmin epäiltiin edeltäneen sukua Homo. Lajin löytyminen vahvisti sitä käsitystä, että sen aikalainen afarinapinaihminen ei olekaan ihmisen esi-isä. Kenianesi-ihmisen suhdetta ihmisen kehityslinjaan ei kuitenkaan vielä tiedetä varmasti. Jos se osoittautuu ihmisen kantamuodoksi, useimmat Australopithecukset eivät sitä silloin voisi olla.
Tyray Pearson
Tyray Pearson (s. 3. marraskuuta 1980 Hammond) on yhdysvaltalainen koripalloilija. Hän on pelannut ammattilaisurallaan Portugalissa, Saksassa, Espanjassa, Suomessa, Itävallassa ja Ranskassa. Suomessa hän edusti Torpan Poikia kaudella 2009–2010, jolla oli voittamassa SM-hopeaa, ja kauden 2010–2011 lopulla. Pearson pelasi viimeisenä yliopistokautenaan (2001–2002) NCAA:n ykkösdivisioonaa Iowa Staten joukkueessa, jossa hänen pistekeskiarvonsa oli 18,7 ja levypallokeskiarvo 7,8.
John Stuart Mill
Elämä
John Stuart Millin puoliso oli Harriet Taylor (1807–1858). Harriet Taylor Millin keskeinen teos on nimeltään Enfranchisement of Women (1851), joka julkaistiin aluksi nimettömänä ja keskittyy naisten poliittisiin oikeuksiin. Teoksessa nostetaan esiin se, että naisten vapaus ja oikeudet poliittiseen toimintaan alkavat nousta poliittisten instituutioiden agendalle ja osaksi käytännön politiikkaa. Harriet esittää, että puolustaessaan yleistä äänioikeutta tulee puolustaa myös naisten äänioikeutta. Hän otti myös selkeästi kantaa naisten työssäkäynnin puolesta, johon hän ei vedonnut taloudellisilla perusteluilla vaan ennen kaikkea piti tärkeänä naisten itsellisyyttä ja riippumattomuutta miehestään. Naisten työssäkäynti oli Harrietin mukaan tärkeää siitä huolimatta, vaikka sillä ei olisi suurta merkitystä koko perheen ansioiden kannalta. Hän oli lisäksi tietoinen naisen palkkatyöhön osallistumisen seurauksista kaksoistaakkaan naisen hoitaessa myös kotityön, mutta ei esittänyt tähän omaa ratkaisuaan. Täten pariskunnan ajatukset naisen työhön osallistumisesta erosivat keskeisesti toisistaan.
Teokset
thumb|Essays on economics and society, 1967 Millin teoksista on julkaistu 33-osainen kootut teokset -laitos Collected Works of John Stuart Mill (Toronto University Press 1981–94).